ai4bharat/Pralekha huggingface dataset:
नवीन आणि नवीकरणीय ऊर्जा मंत्रालय
भारतीय अक्षय ऊर्जा विकास संस्थेच्या 36 व्या वार्षिक सर्वसाधारण सभेचे आयोजन
आयआरईडीएकडून आर्थिक वर्ष 2022-23 मध्ये सर्वाधिक कर्ज मंजुरी, कर्ज वितरण, नफ्याची कमाई
नवी दिल्ली येथील इंडिया हॅबिटॅट सेंटर येथे काल भारतीय अक्षय ऊर्जा विकास संस्थेची  36 वी वार्षिक सर्वसाधारण सभा  झाली. त्यात 2022-23 या आर्थिक वर्षासाठीचा जमाखर्च मांडण्यात आला. त्यात कंपनीच्या उल्लेखनीय कामगिरीचा तपशीलही होता.
आयआरईडीएचे अध्यक्ष आणि व्यवस्थापकीय संचालक प्रदीप कुमार दास यांनी कंपनीच्या वर्षभरातील कामगिरीचा आढावा घेतला. " आयआरईडीए ने वार्षिक कर्ज मंजुरी, कर्ज वितरण, कर्ज पुस्तक, नफा आणि निव्वळ संपत्ती याबाबत आतापर्यंतची सर्वोत्तम कामगिरी केली आहे. " असे दास यांनी सांगितले.
त्यांनी कंपनीच्या आर्थिक वर्ष 2023 मधील कामगिरीचा धावता आढावा घेतला-
- 32,586.60 कोटी रूपये कर्ज मंजुरी 
- 21,639.21 कोटी रूपये कर्ज वितरण 
- 47,076 कोटी रूपये कर्ज बुक 
- करपूर्व 1,139.25 कोटी रूपये नफा आणि 864.63 कोटी रूपये करानंतरचा नफा 
- 5,935.17 कोटी रूपये निव्वळ संपत्ती 
- थकित कर्ज गुणोत्तरात  सकारात्मक सुधारणा
मालमत्तेची गुणवत्ता राखण्यासाठी आयआरईडीएच्या वचनबद्धतेवर दास यांनी भर दिला. त्यांनी संरचित पुनर्प्राप्ती आणि देखरेख यंत्रणेच्या अंमलबजावणीवर प्रकाश टाकला. त्यात मासिक अंतर्गत स्थिती आढावा आणि कर्जदारांशी त्रैमासिक संवादाचा समावेश आहे. आयआरईडीएने 202.43 कोटी रूपये कर्जाची वसुली करून 18 थकित कर्ज खाती बंद केली किंवा अद्ययावत केली. या प्रयत्नांमुळे वित्तीय वर्ष 2023 च्या शेवटी एनपीए गुणोत्तरामध्ये चांगली सुधारणा झाली:
- 3.21% सकल एनपीए, आर्थिक वर्ष 2022 मधील 5.21% वरून लक्षणीय घट
- 1.66% निव्वळ एनपीए, आर्थिक वर्ष 2022 मधील 3.12% वरून लक्षणीय सुधारणा दर्शवित आहे
प्रभावी आर्थिक कामगिरीसोबतच, आर्थिक उत्पादनांसाठी विकसित होत असलेल्या गरजा ओळखण्यासाठी ग्रीन एनर्जी डेव्हलपर्ससोबत आयआरईडीएने सक्रिय भागीदारी केली आहे, असे दास यांनी सांगितले. नवीन उत्पादनांबद्दल जागरूकता वाढवण्याचे कंपनीचे उद्दिष्ट आहे आणि ई-मोबिलिटी, ग्रीन हायड्रोजन आणि ग्रीन ट्रान्समिशन यासारख्या उदयोन्मुख क्षेत्रांसाठी आधीच वित्तपुरवठा उपाय सुरू केले आहेत, अशी माहितीही त्यांनी दिली.
वाणिज्य आणि उदयोग मंत्रालय
भारत-केनिया यांच्यातील आठव्या संयुक्त व्यापारी बैठकीदरम्यान सुरेश प्रभू आणि पीटर मुनिया यांच्यात दस्तऐवजांची देवाणघेवाण
(नवी दिल्ली, 27 ऑगस्ट 2018
भारत-केनिया यांच्यादरम्यान केनियाची राजधानी नैरोबी येथे २२ ते २५ ऑगस्ट या कालावधीत आठवी संयुक्त व्यापारी बैठक झाली. केंद्रीय वाणिज्य, उद्योग आणि नागरी विमान वाहतूक मंत्री सुरेश प्रभू आणि केनियाचे उद्योग आणि व्यापार मंत्री पीटर मुनिया यांनी संयुक्तपणे या बैठकीचे अध्यक्षस्थान भूषविले.
या बैठकीत, केनियातील अन्नसुररक्षा, परवडणारी घरे, सार्वजनिक आरोग्यसुविधा आणि उत्पादन क्षेत्र, द्विपक्षीय व्यापार विस्तार अशा चार महत्वाच्या विषयांवर भारताच्या योगदानाविषयी चर्चा झाली. त्याशिवाय, आंतरराष्ट्रीय सौर भागीदारीत समाविष्ट होण्यासाठी केनियाचा होकार, ऊर्जा क्षेत्रासह, विविध क्षेत्रांसाठी भारताने केनियाला देऊ केलेल्या 220 दशलक्ष कर्जाच्या अंमलबजावणीचा मुद्दा आणि भारताकडून विविध कार्यक्रमांच्या अंमलबजावणीसाठी मिळणारे प्रशिक्षण अशा व्यापक विषयांवर चर्चा झाली.
या बैठकीतील निर्णयावंर दोन्ही मंत्र्यांच्या स्वाक्षऱ्या झाल्यात. त्याशिवाय यावेळी, भारत केनिया संयुक्त व्यापार परिषदेचीही बैठक झाली. या बैठकीत, सुरेश प्रभू यांनी केनियाच्या गरजा लक्षात घेऊन त्यानुसार संशोधन आणि डिझाईन केलेली उत्पादने विकसित करण्याची सूचना भारतीय उद्योजकांना केली. द्वीपक्षीय व्यापार अधिक वृध्दींगत होण्यासाठी प्राधान्यक्रमांचा विचार केला जावा असेही ते म्हणाले.
प्रभू यांनी या दौऱ्यात भारतीय समुदायांच्या लोकांशीही संवाद साधला. भारत सरकारच्या विविध विकासप्रकल्पांची त्यांना माहिती दिली.
आपल्या भेटीदरम्यान प्रभू यांनी केनियाचे राष्ट्राध्यक्ष उहरु केनयत्ता आणि उप राष्ट्राध्यक्ष विलियम रुतो यांचीही भेट घेतली. सुरेश प्रभू यांच्यासोबत भारतीय उद्योजकांचे शिष्टमंडळही या दौऱ्यावर गेले होते.
भारत आणि केनिया यांच्यात दीर्घकालीन संबंध असून सध्या भारत केनियाचा सर्वात मोठा व्यापारी भागीदार आणि दुसऱ्या क्रमांकाचा गुंतवणूकदार आहे.
N.Sapre/R.Aghor/P.Kor
ग्राहक व्यवहार, अन्न आणि सार्वजनिक पुरवठा मंत्रालय
ISI मार्कचा गैरवापर करणाऱ्या सीलबंद पिण्याच्या पाण्याच्या बाटल्या भारतीय मानक ब्युरो मुंबईद्वारे ठाणे येथून जप्त
ISI चिन्हाचा गैरवापर केल्याचे कोणतेही प्रकरण तुम्हाला आढळल्यास कृपया भारतीय मानक ब्युरोला कळवा
मुंबई, 22 डिसेंबर 2021
भारतीय मानक ब्युरो , मुंबई यांनी IS  14543 नुसार 'सीलबंद पेयजल बाटलीवरील' ISI मार्कचा गैरवापर तपासण्यासाठी काल 21 डिसेंबर 2021 रोजी ठाणे जिल्ह्यातील भिवंडी येथे अंमलबजावणी शोध आणि जप्तीची कारवाई केली.
चित्रात: ISI चिन्हाचा गैरवापर केल्याबद्दल छाप्यादरम्यान जप्त करण्यात आलेल्या पाण्याच्या बाटल्या
मे. अम्मार वॉटर  च्या आवारात छापा टाकताना ही संस्था वैध परवान्याशिवाय 'रीहा' ब्रँडसह भिन्न परवाना क्रमांक - CM/L.No-7200168205 वापरून सीलबंद केलेले पेयजल भरून BIS प्रमाणन चिन्हाचा  गैरवापर करत असल्याचे आढळून आले. छाप्यादरम्यान IS 14543:2016 नुसार सुमारे 6,408 एक लिटर PET  बाटल्या आणि अर्ध्या लिटरच्या 8,472 PET बाटल्या जप्त करण्यात आल्या. बीआयएस मुंबईचे अधिकारी निशिकांत सिंग, क श्रेणीचे वैज्ञानिक आणि ब श्रेणीचे वैज्ञानिक विवेकवर्धन रेड्डी, यांनी शोध आणि जप्तीची कारवाई केली होती.
BIS मानक चिन्हाचा गैरवापर केल्यास दोन वर्षांपर्यंत तुरुंगवास किंवा BIS कायदा 2016 नुसार किमान 2,00,000 रुपये दंडाची किंवा दोन्ही शिक्षा होऊ शकतात. गुन्ह्यासाठी न्यायालयात खटला दाखल करण्याची कार्यवाही सुरू केली जात आहे.
बनावट आयएसआय चिन्हांकित उत्पादने तयार करून ग्राहकांना मोठ्या नफ्यासाठी विकली जात असल्याचे अनेकवेळा निदर्शनास आले आहे. म्हणून, सर्वांनी बीआयएस संकेतस्थळ http://www.bis.gov.in ला भेट देऊन खरेदी करण्यापूर्वी उत्पादनावरील ISI चिन्हाचा खरेपणा तपासण्याची विनंती केली जात आहे.
नागरिकांना विनंती करण्यात आली आहे की त्यांनी कोणत्याही उत्पादनावर ISI मार्कचा गैरवापर केल्याचे आढळून आल्यास ते प्रमुख, MUBO-II, वेस्टर्न रीजनल ऑफिस, BIS, Manakalaya, E9, मरोळ टेलिफोन एक्सचेंजच्या मागे, अंधेरी , मुंबई - 400 093 यांना कळवावे. अशा तक्रारी hmubo2@bis.gov.in या पत्त्यावर ई-मेलद्वारे देखील केल्या जाऊ शकतात. अशा माहितीचा स्रोत गोपनीय ठेवला जाईल.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
पंतप्रधानांनी बसव जयंतीनिमित्त जगद्गुरू बसवेश्वरांना वाहिली आदरांजली
नवी दिल्ली, 3 मे 2022
पंतप्रधान नरेंद्र मोदी यांनी आज बसव जयंतीच्या पवित्र प्रसंगी जगद्गुरू बसवेश्वरांना आदरांजली वाहिली.
पंतप्रधानांनी 2020 मधील त्यांचे भाषण देखील सामायिक केले, यामधे त्यांनी जगद्गुरू बसवेश्वरांबद्दल आपल्या भावना व्यक्त केल्या आहेत.
पंतप्रधानांनी आपल्या ट्विट संदेशात म्हटले आहे:
"बसव जयंतीच्या पवित्र प्रसंगी जगद्गुरू बसवेश्वरांना विनम्र अभिवादन. त्यांचे विचार आणि आदर्श जगभरातील कोट्यवधी लोकांना बळ देत आहेत. माझे 2020 चे भाषण सामायिक करत आहे, यात मी जगद्गुरू बसवेश्वरांबद्दल आपल्या भावना व्यक्त केल्या आहेत."
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
लक्ष्य सेनचा दुबईत जागतिक क्रमवारीत पहिल्या क्रमांकावर असलेल्या व्हिक्टर ऍक्सेलसेन यांच्यासोबत प्रशिक्षण घेण्याचा प्रस्ताव आणि सिंधूने तिच्यासोबत परदेशात जाण्यासाठी केलेली फिटनेस ट्रेनरची विनंती लक्ष्य ऑलिम्पिक पोडियम योजने  अंतर्गत मंजूर
नवी दिल्ली, 26 मे 2022
दुबईत जागतिक क्रमवारीत पहिल्या क्रमांकावर असलेल्या व्हिक्टर एक्सेलसनसोबत प्रशिक्षण घेण्याच्या, भारतीय बॅडमिंटनपटू लक्ष्य सेनच्या प्रस्तावाला मिशन ऑलिम्पिक सेल  समितीच्या सदस्यांनी गुरुवारी मान्यता दिली.
या महिन्यात प्रतिष्ठित थॉमस चषक जिंकणाऱ्या भारतीय पुरुष संघाचा भाग असलेला लक्ष्य 29 मे ते 5 जून  या कालावधीत दुबईमध्ये एक्सेलसनसोबत सराव करणार आहे आणि त्यानंतर मलेशियन प्रशिक्षण केंद्रात 19 ते 26 जून  या कालावधीत प्रशिक्षणासाठी 19 जून रोजी मलेशियातील क्वालालंपूर येथे रवाना होणार आहे. राष्ट्रकुल खेळांच्या तयारीसाठी दोन्ही प्रशिक्षण प्रस्तावांना मिशन ऑलिम्पिक सेलने मान्यता दिली आहे.
मंजूर केलेल्या रकमेमध्ये त्याच्या आणि त्याच्या फिजिओच्या विमान प्रवासाचा खर्च, जेवण्याची आणि राहण्याची व्यवस्था आणि इतर खर्चांसह दिवसभराचा भत्ता समाविष्ट केला जाईल.
लक्ष्यच्या प्रस्तावाबरोबरच, मिशन ऑलिम्पिक सेल समितीने बॅडमिंटनपटू आणि ऑलिम्पिक रौप्यपदक विजेती पी.व्ही सिंधूचे फिटनेस ट्रेनर एम श्रीकांत मदापल्लीला तिच्यासोबत आगामी अनेक स्पर्धांसाठी जाण्यासाठी आर्थिक मदतीचा प्रस्ताव मंजूर केला.
श्रीकांत इंडोनेशिया मास्टर्स , इंडोनेशिया ओपन , मलेशिया मास्टर्स , आणि मलेशिया ओपन , आणि सिंगापूर ओपन  या स्पर्धांसाठी सिंधू सोबत जाणार आहे.
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 111
आरोग्य आणि कुटुंब कल्याण मंत्रालय
कोविड – 19 अद्ययावत माहिती
देशव्यापी लसीकरण मोहिमेअंतर्गत आतापर्यंत 50.86 कोटी लसींच्या मात्रा देण्यात आल्या
देशभरात आतापर्यंत 3,11,39,457 रुग्ण कोविडमुक्त झाले
सध्याचा रुग्ण बरे होण्याचा दर 97.40%
गेल्या 24 तासांमध्ये 39,686 रुग्ण कोविडमुक्त झाले
गेल्या 24 तासात भारतामध्ये 35,499 नवीन रुग्णांची नोंद
भारतातील सध्याची उपचाराधीन रुग्णांची संख्या 4,02,188
उपचाराधीन रुग्ण, एकूण रुग्ण संख्येच्या 1.26%
साप्ताहिक पॉझिटिव्हिटी दर 5% पेक्षा कमी असून हा दर सध्या 2.35%
दैनंदिन पॉझिटिव्हिटी दर 2.59% असून, हा दर गेल्या 14 दिवसांपासून 3% पेक्षा कमी
चाचणी क्षमतेमध्ये उल्लेखनीय वाढ - एकूण 48.17 कोटी चाचण्या करण्यात आल्या आहेत
अर्थ मंत्रालय
9 व्या भारत-अमेरिका आर्थिक आणि वित्तीय भागीदारीच्या अनुषंगाने झालेल्या अधिकृत स्तरावरील चर्चेसंबंधी संयुक्त निवेदन
नवी दिल्ली, 7 ऑगस्ट 2023
भारतीय अर्थमंत्रालय आणि अमेरिकेच्या कोषागार विभागातील वरिष्ठ अधिकाऱ्यांची दुसरी उप-मंत्रालयीन बैठक 3 ऑगस्ट 2023 रोजी झाली . नोव्हेंबर 2022 मध्ये झालेल्या 9 व्या भारत-अमेरिका आर्थिक आणि वित्तीय भागीदारीविषयक मंत्रीस्तरीय बैठकीच्या नंतर या बैठकीचे आयोजन करण्यात आले. भारतीय शिष्टमंडळाचे नेतृत्व मुख्य आर्थिक सल्लागार डॉ.व्ही. अनंत नागेश्वरन यांनी तर अमेरिकेच्या शिष्टमंडळाचे नेतृत्व आंतरराष्ट्रीय अर्थ विभागाचे सहाय्यक सचिव ब्रेंट नेइमन यांनी केले. रिझर्व्ह बँकेचे प्रतिनिधी आणि वॉशिंग्टन येथील यु.एस. फेडरल रिझर्व्हचे प्रतिनिधी या बैठकीत आभासी पद्धतीने सहभागी झाले होते.
या वेळी झालेली चर्चा अत्यंत फलदायी ठरली आणि त्यातून भविष्यात होणाऱ्या भारत-अमेरिका आर्थिक भागीदारीविषयक मंत्रीस्तरीय बैठकीच्या तयारीसाठी उपयुक्त ठरणार आहे.
या बैठकीदरम्यान, भारतीय आणि अमेरिकी अधिकाऱ्यांनी अनेक आर्थिक आणि वित्तविषयक मुद्द्यांवर चर्चा केली. त्यामध्ये दोन्ही देशांचा आर्थिक दृष्टीकोन, जागतिक कर्जविषयक आव्हानांचा सामना करण्याच्या बाबतीत भारतीय आणि अमेरिकी प्राधान्यक्रम, स्वच्छ उर्जा स्थित्यंतराच्या बाबतीत प्रगती करण्यासाठी तसेच हवामानविषयक प्रयत्नांकरिता निधी जमवण्यासाठी दोन्ही देशांचे संयुक्त प्रयत्न, नवीकरणीय उर्जा प्रकल्पांच्या जलद कार्यान्वयनासाठी अभिनव प्रकारचे गुंतवणूकविषयक मंच निर्माण करण्याविषयीची प्रगती यांचा समावेश आहे. तसेच जी-20 सीमापार पेमेंटविषयक आराखडा, भारताचा एकात्मिक पेमेंट मंच  आणि फेडरल रिझर्व्हच्या फेडनाऊ पेमेंट यंत्रणेची अंमलबजावणी यांसह सीमापार भरणा क्षेत्रातील नव्या घडामोडींबाबत देखील या बैठकीत चर्चा झाली.
दोन्ही देशांतील सहयोगी संबंध यापुढेही तसेच सुरु ठेवण्यावर दोन्ही बाजुंनी सहमती व्यक्त केली आणि पंतप्रधान नरेंद्र मोदी यांच्या जून 2023 मधील अमेरिका भेटीच्या काळात पंतप्रधान मोदी आणि अमेरिकेचे राष्ट्राध्यक्ष बायडेन यांच्यातील यशस्वी बैठकांच्या आधारावर हे संबंध आणखी पुढे नेण्याला मान्यता दिदेण्यात आली आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
केंद्रीय लोकसेवा आयोग
केंद्रीय सशस्त्र पोलिस दल  लेखी परीक्षा 2020 चा निकाल
20 डिसेंबर 2020 रोजीच्या लेखी परीक्षेत पात्र घोषित झालेल्या उमेदवारांनी तपशीलवार अर्ज  ऑनलाईन भरण्यापूर्वी संकेतस्थळाच्या संबंधित पृष्ठावर पाठपुरावा केलेल्या कागदपत्रांच्या स्कॅन प्रती अपलोड करण्यासह त्यांची पात्रता, आरक्षणाचा दावा इत्यादी तपशिलासह आयोगाच्या http://www.upsc.gov.in या संकेतस्थळावर स्वत: ची नोंदणी करून घेणे आवश्यक आहे. ऑनलाईन तपशीलवार अर्ज आयोगाच्या संकेतस्थळावर 12.02.2021 पासून 25.02.2021 च्या संध्याकाळी 6.00 वाजेपर्यंत उपलब्ध आहे. तपशीलवार अर्ज भरण्यासाठी आणि तो आयोगाला ऑनलाईन सादर करण्यासाठीच्या महत्त्वपूर्ण सूचनाही संकेतस्थळावर उपलब्ध आहेत.
ज्या उमेदवारांनी आपले तपशीलवार अर्ज  सादर केले आहेत त्यांना नोडल प्राधिकरणाद्वारे कॉल लेटर पाठविले जाईल अर्थात पीएसटी/पीईटी/एमएसटीला हजर राहण्यासाठी आयटीबीपी. उमेदवारांना पीएसटी/पीईटी/एमएसटी येथे हजर राहण्यासाठी नियुक्त केलेल्या केंद्रांवर कॉल लेटर सोबत आधार कार्ड, वाहन परवाना, पासपोर्ट, मतदार ओळखपत्र यासारखे फोटो ओळखपत्र सोबत बाळगावे लागेल.
पत्राद्वारे किंवा फॅक्सद्वारे संपर्क सुलभ करण्यासाठी उमेदवारांना त्यांच्या पत्त्यात काही बदल झाला असल्यास मुख्यालय, महासंचालक, इंडो तिबेट सीमा पोलिस, ब्लॉक क्र. 2, सीजीओ कॉम्प्लेक्स, लोधी रोड, नवी दिल्ली -110 003 किंवा दूरध्वनी क्रमांक 011-24369482 / 011-24369483 आणि ई-मेल आयडी comdtrect@itbp.gov.in किंवा युपीएससीकडे संपर्क साधून माहिती देण्याचा सल्ला देण्यात आला आहे.
कृपया निकाल पाहण्यासाठी येथे क्लिक करा:
रेल्वे मंत्रालय
राज्य व्यवस्थापनाला कोविड-केअर केंद्रे उपलब्ध करुन देण्यासाठी रेल्वेची तयारी सुरू
भारतीय रेल्वेचे 5231 रेल्वे-कोच कोविड केअर केंद्र, तर 215 कोविड केअर केंद्र म्हणून निवड
नवी दिल्ली, 7 मे 2020
रेल्वे मंत्रालयाने 5231 रेल्वे कोचांचे रुपांतर, कोविड केअर केंद्र म्हणून केले आहे. केंद्रीय आरोग्य आणि कुटुंबकल्याण मंत्रालयाच्या  नियमावलीनुसार हे कोच फारश्या गंभीर नसलेल्या रुग्णांसाठी वापरता येतील. ज्या राज्यांमध्ये आरोग्यसुविधा अपुऱ्या पडू लागतील आणि संशयीत तसेच निश्चित रोगनिदान झालेल्या रुग्णांसाठी विलगीकरण कक्षांची गरज भासेल तिथे हे कोच उपलब्ध करून दिले जातील.
केंद्रीय आरोग्य आणि कुटुंबकल्याण मंत्रालया ची नियमावली इथे उपलब्ध आहे 
कोविड-19 विरूद्धच्या लढ्यात आरोग्य सेवा उपलब्ध करून देण्यास भारत सरकारला भारतीय रेल्वे सर्वतोपरी मदत करत आहे. राज्यांना 5231 कोविड केअर केंद्रे पुरवण्यासाठी रेल्वे तत्पर आहे. विभागीय रेल्वेने हे कोच अलगीकरण  सुविधेसाठी रुपांतरीत केले आहेत.
215 स्थानकापैकी 85 स्थानकांवर रेल्वे आरोग्यसेवा पुरवणार, तर 130 स्थानकांवर कर्मचारी आणि आवश्यक औषधे यांची सोय राज्यांकडून होत असल्यास त्या त्या राज्यांच्या मागणीनुसार कोविड केअर कोच उपलब्ध होणार. या कोविड केअर केंद्रांना वीज आणि पाणी पुरवठ्यासाठी 158 स्थानके उपलब्ध राहतील 
कोविड-19 आव्हानासाठी कोविड केअर केंद्रांशिवाय 2500 डॉक्टर आणि 35000 पूरक वैद्यकीय व्यावसायिक भारतीय रेल्वेने नियुक्त केले आहेत. विविध विभाग स्तरावर या नियुक्त्या हंगामी तत्वावर केल्या आहेत. रेल्वे रुग्णालयांपैकी 17 कोविड समर्पित रुग्णालयात 5000 खाटा तर 33 रुग्णालय विभागात गंभीर पातळीवरच्या कोविड रुग्णाला उपचार मिळतील.
MoHFW च्या नियमावलीनुसार, राज्य सरकारे रेल्वेकडे मागणी करतील तेव्हा रेल्वे हे कोच त्या त्या राज्य वा केंद्रशासित प्रदेशांना उपलब्ध करून देईल. रेल्वेकडून नियुक्ती झाल्यावर हे कोच जिल्हाधिकारी वा जिल्हा दंडाधिकारी वा तत्सम अधिकाऱ्याकडे सुपूर्द करून आवश्यक त्या साधनसामग्रीसह गरज असलेल्या स्थानकांवर ठेवण्यात येतील. या कोचच्या वीजपुरवठा, गरज असल्यास दुरुस्ती, खानपान सेवा, सुरक्षा या बाबींची काळजी रेल्वे घेईल.
Link of Guidelines by Ministry of Health and Family Welfare:
Link of stations as Annexure A:B.Gokhale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
सौराष्ट्र तमिळ संगमने अतिशय सकारात्मक वातावरण निर्माण केले आहे : पंतप्रधान
सौराष्ट्र तमिळ संगमसाठी मदुराईहून पहिली तुकडी घेऊन जाण्यासाठी मदुराईहून विशेष रेल्वे गाडी रवाना केल्याबद्दल पंतप्रधान नरेंद्र मोदी यांनी प्रशंसा केली आहे.
पंतप्रधानांनी ट्विट केले,
"पुथांडूच्या विशेष प्रसंगी, मदुराई ते वेरावळ असा एक विशेष प्रवास सुरू झाला आहे . #STSangamam हा बहुप्रतिक्षित कार्यक्रमांपैकी एक आहे आणि त्यामुळे अतिशय सकारात्मक वातावरण निर्माण झाले आहे."
आणखी एका ट्विटमध्ये त्यांनी वातावरणातील चैतन्य आणि सकारात्मकतेची प्रशंसा केली.
संगमच्या प्रवासाबाबत असलेल्या उत्साह आणि उत्सुकतेबाबत सौराष्ट्र तमिळ संगमच्या ट्विटला प्रतिसाद देत ते म्हणाले,
"सुंदर! #STSangamam प्रति उत्साह वाढत असलेला स्पष्टपणे दिसत आहे."
गृह मंत्रालय
केंद्रीय गृहमंत्री राजनाथ सिंग यांच्या हस्ते सीमा सुरक्षा दलाच्या अधिकाऱ्यांना शौर्य आणि उत्कृष्ट सेवा पुरस्कार प्रदान
नवी दिल्ली, 22 मे 2018
केंद्रीय गृहमंत्री राजनाथ सिंग यांच्या हस्ते आज नवी दिल्लीत सीमा सुरक्षा दलाच्या अधिकाऱ्यांना शौर्य आणि उत्कृष्ट सेवेसाठीचे पुरस्कार प्रदान करण्यात आले. आपल्या सेवेदरम्यान असामान्य शौर्य गाजवणाऱ्या 10 अधिकाऱ्यांना या सन्मान सोहळ्यात पोलिस पदके प्रदान करण्यात आली. तर, 4 अधिकाऱ्यांना मरणोपरांत पदके बहाल करुन गौरविण्यात आले.
देशाचे रक्षण करतांना असामान्य शौर्य गाजविणाऱ्या या अधिकाऱ्यांचा देशाला अभिमान वाटतो, असे गौरवोद्गार राजनाथ सिंग यांनी काढले. देशाची एकता, एकात्मिकता आणि सार्वभौमत्व सर्वात महत्वाचे आहे आणि त्याबाबत कोणतीही तडजोड केली जाणार नाही, असे ते म्हणाले. सीमा सुरक्षा दलातील प्रत्येक जवानासाठी स्वाभिमानाइतकाच देशाभिमानही मोलाचा वाटतो. आपल्या सैन्य दलांना प्रथम हल्ला करण्यापासून रोखण्यात आले आहे, मात्र समोरुन येणाऱ्या हल्ल्याला चोख प्रत्युत्तर कसे द्यावे हे त्यांना चांगलेच समजते, असेही राजनाथ सिंग यांनी सांगितले.
देशाच्या सीमेवरच्या भागात तस्करी रोखणे आणि बनावट नोटांच्या गैरवापरावर निर्बंध घालण्याच्या कामी सीमा सुरक्षा दल बजावत असलेल्या कामगिरीचे गृहमंत्र्यांनी यावेळी आवर्जुन कौतुक केले.
B.Gokhale/M.Pange/D.Rane
(Visitor Counter : 88
पेट्रोलियम आणि नैसर्गिक वायू मंत्रालय
धमेंद्र प्रधान यांनी 50 भौगोलिक क्षेत्रातल्या 12 यशस्वी घटकांना वितरीत केली शहर गॅस वितरण इरादापत्र
नवी दिल्ली, 1 मार्च 2019
केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी देशातल्या 50 भौगोलिक क्षेत्रातल्या 12 यशस्वी घटकांना शहर गॅस वितरण इरादापत्र वितरीत केली. शहर गॅस वितरणासाठी नुकत्याच झालेल्या बोली प्रक्रिये अंतर्गत ही इरादापत्र वितरीत करण्यात आली. यामुळे देशातल्या 27 राज्य आणि केंद्रशासित प्रदेशात असणाऱ्या देशातल्या 70 टक्क्यांहून अधिक जनतेला सुलभ, पर्यावरण-स्नेही आणि खत, नैसर्गिक वायू उपलब्ध होईल. या इरादापत्र अंतर्गत 2 कोटी जोडण्या देण्यात येतील, तसेच 3 हजार 578 सीएनजी-स्टेशन कार्यरत करण्यात येतील.
यामध्ये मध्य प्रदेश, उत्तर प्रदेश, आंध्र प्रदेश, कर्नाटक, तामिळनाडू, छत्तीसगड आदी राज्यांचा समावेश आहे.
S.Tupe/J.Patankar/D. Rane
(Visitor Counter : 128
पंतप्रधान कार्यालय
लाल बहादूर शास्त्री यांना जयंतीनिमित्त पंतप्रधानांनी वाहिली आदरांजली
पंतप्रधान नरेंद्र मोदी यांनी लाल बहादूर शास्त्री यांना त्यांच्या जयंतीदिनी आदरांजली वाहिली आहे.
पंतप्रधानांनी आपल्या एक्स वरील संदेशात म्हटले आहे;
“लाल बहादूर शास्त्रीजींना त्यांच्या जयंती दिनी आदरांजली. त्यांचा साधेपणा, राष्ट्राप्रती समर्पण आणि ‘जय जवान, जय किसान’ ही ऐतिहासिक साद आजही पिढ्यांना प्रेरणादायी ठरत आहे. भारताच्या प्रगतीसाठीची त्यांची अतूट बांधिलकी आणि आव्हानात्मक काळातील त्यांचे नेतृत्व अनुकरणीय आहे. सशक्त भारताचे त्यांचे स्वप्न साकार करण्यासाठी आपण नेहमी काम करत राहुया.”
गृह मंत्रालय
कोरोना विषाणू संसर्गाच्या पार्श्वभूमीवर केंद्रीय गृहसचिवांकडून नेपाळ, भूतान, बांग्लादेश आणि म्यानमार सीमेवरील उपाययोजनांचा आढावा
नवी दिल्ली, 17 मार्च 2020
केंद्रीय गृहसचिव अजय भल्ला यांनी आज कोरोना विषाणू संसर्गाच्या पार्श्वभूमीवर नेपाळ, भूतान, बांग्लादेश आणि म्यानमार सीमेवरील उपाययोजनांचा आढावा घेतला. व्हीडिओ कॉन्फरन्सिच्या माध्यमातून त्यांनी उत्तर प्रदेश, उत्तराखंड, बिहार, पश्चिम बंगाल, सिक्कीम, आसाम, अरुणाचल प्रदेश, मिझोराम, मणिपूर, त्रिपूरा, नागालँड आणि मेघालयाच्या मुख्य सचिव, अतिरिक्त मुख्य सचिव आणि पोलीस महासंचालक, अतिरिक्त पोलीस महासंचालक, सीमा व्यवस्थापन विभाग, सीमा सुरक्षा बल, सशस्त्र सीमा बल आणि आसाम रायफलच्या सचिवांशी संवाद साधला.
सीमाभागातील लोकांना ग्रामसभांच्या माध्यमातून खबरदारीच्या उपायांविषयी जागरुक केले आहे. तसेच प्रवासी ठिकाणांवर डॉक्टरांकडून नियमित तपासणी केली जात आहे, असे राज्यांनी सांगितले. गृहसचिवांनी सर्वांना विनंती केली की, पूर्णवेळ डॉक्टर्स, चाचण्यांसाठीचे कीट आणि इतर वैद्यकीय उपकरणे सदैव तयार ठेवा, जेणेकरुन शंभर टक्के तपासणीचे काम होईल.
S.Tupe/S.Thakur/P.Malandkar
(Visitor Counter : 158
खाण मंत्रालय
आतापर्यंत 622 जिल्ह्यांमध्ये जिल्हा खनिज फाउंडेशनची स्थापना
प्रधानमंत्री खनिज क्षेत्र कल्याण योजनेंतर्गत 2,52,995 प्रकल्प मंजूर
नवी दिल्ली, 7 नोव्हेंबर 2022
खाण मंत्रालयाच्या ताज्या आकडेवारीनुसार, भारतातील 23 राज्यांमधील 622 जिल्ह्यांमध्ये जिल्हा खनिज फाउंडेशनची  स्थापना करण्यात आली आहे. खाण आणि खनिजे  एमएमडीआर कायदा, 1957 मध्ये सुधारणा करून जिल्हा खनिज फाउंडेशनची संकल्पना मांडण्यात आली. सुधारित कायद्याने, इतर बाबींमध्ये कलम 9 ब लागू केले, यामुळे खाण संबंधित कार्यांमुळे प्रभावित झालेल्या सर्व जिल्ह्यांमध्ये जिल्हा खनिज फाउंडेशनची, ना-नफा संस्था म्हणून ट्रस्टची स्थापना करण्याची तरतूद करण्यात आली. खाणकामामुळे प्रभावित झालेल्या लोकांच्या आणि क्षेत्रांच्या हितासाठी आणि फायद्यासाठी काम करणे हे या फाउंडेशनचे उद्दिष्ट आहे.
जिल्हा खनिज फाउंडेशन अंतर्गत जमा झालेल्या निधीतून प्रधानमंत्री खनिज क्षेत्र कल्याण योजना  राबविण्यात येत आहे. या वर्षी सप्टेंबरपर्यंत, 63534.07 कोटी रुपयांचे वाटप करण्यात आले असून 37422.94 कोटी रुपये खर्च झाले आहेत. या योजनेअंतर्गत मंजूर 2,52,995 प्रकल्पांपैकी 1,33,144 प्रकल्प आतापर्यंत पूर्ण झाले आहेत.
S.Tupe/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
पंतप्रधान कार्यालय
जागतिक नभोवाणी दिवसानिमित्त पंतप्रधानांच्या श्रोत्यांना शुभेच्छा
नवी दिल्ली, 13 फेब्रुवारी 2021
पंतप्रधान नरेंद्र मोदी यांनी जागतिक नभोवाणी दिनानिमित्त नभोवाणीच्या सर्व श्रोत्यांना शुभेच्छा दिल्या आहेत आणि म्हणाले की, नभोवाणी हे एक विलक्षण माध्यम आहे, ज्यामुळे सामाजिक संबंध अधिक खोलवर रुजतात.
ट्विटमध्ये पंतप्रधान म्हणाले, “जागतिक नभोवाणी दिवसाच्या हार्दिक शुभेच्छा ! नभोवाणीच्या सर्व श्रोत्यांना शुभेच्छा आणि ज्यांनी नाविन्यपूर्ण विषय आणि संगीताच्या माध्यमातून नभोवाणी हे माध्यम अविरत गुंजत ठेवले आहे, अशा लोकांचे कौतुक. हे एक विलक्षण माध्यम आहे ज्यामुळे सामाजिक संबंध अधिक खोलवर रुजतात. मी स्वतः नभोवाणीचा सकारात्मक परिणाम अनुभवला आहे. #MannKiBaat ला धन्यवाद.”Jaydevi PS/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
गेल्या वर्षीच्या तुलनेत खरीप पिकांच्या पेरणी क्षेत्रात सुमारे 59 लाख हेक्टरची वाढ
तेलबियांच्या पेरणी क्षेत्रात 10 % जास्त वाढ
खरीप पिकांच्या पेरणी क्षेत्रात विक्रमी प्रगती नोंदवत 1104.54 लाख हेक्टर क्षेत्रावर पेरणी झाली असून गेल्या वर्षी याच काळात 1045.18 लाख हेक्टर क्षेत्रावर ही पेरणी झाली होती. भाताची पेरणी अद्याप सुरु असून डाळी, भरड धान्य आणि तेलबिया यांची पेरणी जवळपास पूर्ण होत आली आहे. खरीप हंगामाच्या पेरणीची अंतिम आकडेवारी 1 ऑक्टोबर 2020 ला कळेल अशी अपेक्षा आहे.
· तांदूळ : 402.25 लाख हेक्टर क्षेत्रावर पेरणी, गेल्या वर्षीच्या याच काळात 373.87 लाख हेक्टर क्षेत्रावर पेरणी
· डाळी : 137.87 लाख हेक्टर क्षेत्रावर पेरणी, गेल्या वर्षी 131.76 लाख हेक्टर क्षेत्रावर पेरणी
· भरड धान्य : 179.70 लाख हेक्टर क्षेत्रावर पेरणी, गेल्या वर्षी 177.43 लाख हेक्टर क्षेत्रावर पेरणी
· तेलबिया : 195.99 लाख हेक्टर क्षेत्रावर पेरणी, गेल्या वर्षी 176.91 लाख हेक्टर क्षेत्रावर पेरणी
· ऊस : 52.46 लाख हेक्टर क्षेत्रावर पेरणी, गेल्या वर्षी 51.75 लाख हेक्टर क्षेत्रावर पेरणी,
· कापूस : 129.30 लाख हेक्टर क्षेत्रावर पेरणी, गेल्या वर्षी 126.61 लाख हेक्टर क्षेत्रावर पेरणी
· ताग आणि मेस्ता : 6.97 लाख हेक्टर क्षेत्रावर पेरणी, गेल्या वर्षी 6.86 लाख हेक्टर क्षेत्रावर पेरणी
आतापर्यंत खरीप पिकाच्या पेरणी क्षेत्राच्या प्रगतीवर कोविड-19 चा परिणाम झालेला नाही. सरकारच्या योजना आणि मिशन कार्यक्रमांच्या यशस्वी अंमलबजावणीसाठी कृषी मंत्रालय आणि राज्य सरकारांचे सर्वतोपरी प्रयत्न सुरु आहेत. सरकारकडून बियाणे, कीटकनाशके, खते, यंत्रसामग्री आणि पतपुरवठा वेळेवर उपलब्ध झाल्याने महामारीमुळे लागू झालेल्या लॉकडाऊन काळातही मोठ्या क्षेत्रावर पेरण्या शक्य झाल्या. वेळेवर कृती, तंत्रज्ञानाचा स्वीकार आणि सरकारी योजनांचा लाभ घेण्याचे श्रेय शेतकऱ्याकडे जाते.
|
|
S.
No.
|
|
Crop
|
|
Area Sown in lakh ha
|
|
% Increase
|
|
2020-21
|
|
2019-20
|
|
2019-20
|
|
1
|
|
Rice
|
|
402.25
|
|
373.87
|
|
7.59
|
|
2
|
|
Pulses
|
|
137.87
|
|
131.76
|
|
4.64
|
|
3
|
|
Coarse cereals
|
|
179.70
|
|
177.43
|
|
1.28
|
|
4
|
|
Oilseeds
|
|
195.99
|
|
176.91
|
|
10.79
|
|
5
|
|
Sugarcane
|
|
52.46
|
|
51.75
|
|
1.37
|
|
6
|
|
Jute & Mesta
|
|
6.97
|
|
6.86
|
|
1.68
|
|
7
|
|
Cotton
|
|
129.30
|
|
126.61
|
|
2.12
|
|
Total
|
|
1104.54
|
|
1045.18
|
|
5.68
10.09.2020 पर्यंत देशात 828.6 मिमी पाऊस झाला, सर्वसामान्य पावसाची पातळी 777.3 मिमी असून 01.06.2020 ते 10.09.2020 या काळात 7 % अधिक पाऊस झाला आहे.
केंद्रीय जल आयोगाकडून मिळालेल्या माहिती नुसार 10.09.2020 रोजी देशातल्या 123 धरणात, गेल्या वर्षीच्या याच काळाच्या 102% तर गेल्या दहा वर्षाच्या सरासरी जलसाठ्याच्या 118% जलसाठा उपलब्ध आहे.
अधिक तपशिलासाठी इथे क्लिक करा –
M.Chopade/N.Chitale /P.Kor
पंतप्रधान कार्यालय
येशू ख्रिस्ताचे धैर्य आणि बलिदान यांचे गुड फ्रायडेच्या दिनाला पंतप्रधानांनी केले स्मरण
नवी दिल्ली, 15 एप्रिल 2022
येशू ख्रिस्तांचे सेवा आणि बंधुत्व यांचे आदर्श अनेकांसाठी मार्गदर्शक आहेत, असे पंतप्रधान नरेंद्र मोदी यांनी म्हटले आहे.
गुड फ्रायडेच्या निमित्ताने केलेल्या आपल्या ट्विटरसंदेशामध्ये पंतप्रधान म्हणाले:
“आपण आज गुड फ्रायडेच्या दिवशी येशू ख्रिस्ताचे धैर्य आणि त्याग यांचे स्मरण करु या. सेवा आणि बंधुत्वाचे त्यांचे आदर्श अनेक लोकांसाठी मार्गदर्शक आहेत.”
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
मेरी लाईफ ॲपवर 2 कोटींहून अधिक सहभागाचे पंतप्रधानांनी केले कौतुक
नवी दिल्ली, 6 जून 2023
पंतप्रधान नरेंद्र मोदी यांनी मेरी लाईफ ॲपच्या प्रारंभापासून एका महिन्यापेक्षा कमी कालावधीत 2 कोटींहून अधिक लोक सहभागी झाल्याबद्दल प्रशंसा केली आहे.
केंद्रीय पर्यावरण, वन आणि हवामान बदल मंत्री भूपेंद्र यादव यांनी केलेले ट्विट सामायिक करताना पंतप्रधानांनी ट्विट केले:
"प्रोत्साहन देणारे हे आकडे आहेत. यातून आपली वसुंधरा अधिक चांगली बनवण्याची सामूहिक भावना दिसून येते ."
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(